Правила на поведение в групата

	ПРАВИЛА НА ПОВЕДЕНИЕ В ГРУПАТА

Цели: 

1. Провокиране на активност и отговорност у децата, чрез включването им в обсъждане и договаряне на правила за поведение в групата.

2. Създаване на условия за сътрудничество, развиване на умения за работа в екип.

Материали: Флипчарт, листи, флумастери, цветни моливи, цветна хартия, изрязани картинки, емотикони и др., които мога да се ползват за колаж.

Време: 15 – 20 минути  

Инструкция към учителя: Попитайте групата каква е ползата от правилата? Защо е необходимо да има правила и/или за какво служат правилата? При нужда обяснете смисъла на правилата. Например: чрез правилата всеки се чувства уважаван, приет, значим, ценен; правилата позволяват на всеки да изкаже мнение, да бъде изслушан, да сподели своето мнение и опит; да говори спокойно за проблеми като агресия, насилие и тормоз и т.н.

Попитайте децата: Какви правила биха искали да определят техните взаимоотношения в групата, за да се чувстват спокойни, сигурни и в безопасност?

Условие: Изработваме ги заедно и се отнасят за всички без изключение

Запишете предложенията на децата. След всяко предложение се допитвайте до цялата група, дали го приемат и са съгласни, преди да бъде записано. Изработеният списък поставете на видно място.

Важно: При всяко занятие се връщайте към правилата и ги припомняйте!

Няколко примерни идеи, които може да са от ползат: 

1. Ние сме приятели. Поздравяваме с „Добро утро” или „Добър ден” както учителката и помощник-възпитателя, така и децата в групата.

2. Когато си тръгваме казваме „Довиждане“ на учителката и на помощник-възпитателя, така и на децата в групата и им пожелаваме „Приятна вечер“.

3. Говорим тихо, движим се спокойно, храним се възпитано.

4. Проявяваме търпение и изслушваме другия без да го прекъсваме.

5. Ние сме учтиви и внимателни и да казваме „моля“, „благодаря“, „извинявай“

6. Спазваме приетите правилата на играта, когато играем. Ако желаем да се включим в игра се обръщат към другите деца с молба („Може ли и аз да играя ?“), ако търсим участник в играта отправят покана: („Моля те, ела да поиграем! Заповядай да играем заедно!“);

7. Когато се затрудняваме се обръщаме с молба, за да получим помощ от учителя и помощник – възпитателя. („Моля… „)

8. Говорим учтиво и любезно. Не употребяваме обидни и неприлични думи.

9. Чувстваме се свободни да задаваме въпроси и без притеснение да споделяме идеи.

При работа с деца:

1. Предварително могат да се подготвят картинки (изрязани или нарисувани), които да им помогнат да изберат или изработят (залепвайки на лист) своите предложения;

2. Предварително нарисувайте човече около което напишете правилата, които децата предлагат;

3.  Помолете децата да очертаят ръката си и вътре в нея (на всеки пръст) да залепят по една/един картинка/емотикон, съответстващ на определено правило, а в дланта да залепят символа, който според конкретното дете отговаря на най-важното правило.

Пример: Заедно с децата посочете видовете нарушаване на правилата и последващата мярка ако нарушението не спре:
Това е напомняне за спазване на правилата. Това не е наказание.

Учителят ще: 

· промени мястото ми за 1 ден, 1 седмица, 1 месец; 

· ме покани на разговор; 

· ме сложи сам/а на маса; 

· се обади на родителите ми;




